wickkiey/tamil-wikipedia-chunked huggingface dataset:
# அயூப் பச்சு

## ஆரம்பகால வாழ்க்கை

பச்சு 1962 ஆகஸ்ட் 16 ஆம் தேதி சிட்டகாங், பாட்டியாவில் உள்ள கொர்னா யூனியனில் முகமது இஷாக் சவுத்ரி மற்றும் நூர்ஜஹான் பேகம் ஆகியோருக்கு மகனாகப் பிறந்தார். வங்காளதேசத்தின் விடுதலைப் போருக்குப் பிறகு இவரின் குடும்பம் சிட்டகாங் நகரத்திற்கு குடிபெயர்ந்தது. அவர்கள் ஜூபிலி சாலையில் வசித்து வந்தனர். இவருக்கு இரண்டு சகோதரர்கள் இருந்தனர்.இவர் அவர்களில் மூத்தவர் ஆவார். இவரது புனைபெயர் ராபின் ஆகும். இவர் நான்காம் வகுப்பில் இருந்தபோது, 1973 ஆம் ஆண்டு ஒலி கிதாரினை தனது தந்தையிடம் இருந்து பரிசாகப் பெற்றார். சிட்டகாங்கில் வசித்து வந்த ஜேர்மப் தயாஸ் ஒரு மியான்மர் நபரிடமிருந்து கிதார் வாசிக்க கற்றுக்கொண்டார். அவர் முதலில் தனது நண்பரிடமிருந்து ஒரு மின்சார கிதாரை கடனாக வாங்கினார், இது டீஸ்கோ கிதார் ஆகும் . இவர் அதில் அதிக ஆர்வம் காட்டியதனால் அதை இவரிடமே அவரது நண்பர் கொடுத்து விட்டார். ஜிமி ஹெண்ட்ரிக்ஸ் மற்றும் ஜோ சத்ரியானி ஆகியோரின் கிதார் வாசிக்கும் நுட்பங்களினால் இவர் மிகவும் ஈர்க்கப்பட்டார். அவர் 1975 இல் அரசு முஸ்லிம் உயர்நிலைப் பள்ளியில் கல்வி பயின்றார். 1979 ஆம் ஆண்டில் இவர் முஸ்லிம் உயர்நிலைப் பள்ளியில் பட்டம் பெற்றார். இசைக்கலைஞர் ஆவதற்கு அவரது பெற்றோர் முதலில் அவரை ஆதரிக்கவில்லை. ஆனால், ராக் இசை மீதான இவரது ஆர்வத்தை அவரது குடும்பத்தினர் புரிந்து கொண்ட பிறகு, இவரை ஒரு இசைக்கலைஞராக்க அவர்கள் ஒப்புக்கொண்டனர். உயர்நிலைப் பள்ளியில் படிக்கும் போது, பச்சு கோல்டன் பாய்ஸ் என்ற பெயரில் ஒரு இசைக்குழுவை உருவாக்கினார், பின்னர் இது அக்லி பாய்ஸ் என்று பெயர் மாற்றப்பட்டது. குமார் பிஷ்வாஜித் இசைக்குழுவில் முன்னணி பாடகராகவும், கிதார் கலைஞராகவும் இருந்தார். அவர்கள் திருமணங்களில் விடுதிகளில் நிகழ்ச்சிகளைச் செய்தார்கள் (பெரும்பாலும் பாட்டியா உபசில்லாவில்).
# சாகர் சரோவர் மற்றும் மெகரூன் ரூனி கொலை வழக்கு

**சாகர் சரோவர் மற்றும் மெஹருன் ரூனி** ( **சாகர்-ரூனி கொலை வழக்கு** என்றும் அழைக்கப்படுகிறது) என்பது பிரபலமான, வங்காளதேசப் பத்திரிகையாளரான இணையரின் தற்போது வரை தீர்க்கப்படாத இரட்டை கொலை வழக்கு பற்றியது ஆகும். 11 பிப்ரவரி 2012 அன்று வங்காளதேசத்தில் டாக்கா குடியிருப்பில் இருந்த போது கணவன் மனைவியான இருவரும் குத்திக் கொல்லப்பட்டனர். ஆனால் தற்போதுவரை அதற்கான காரணம் என்ன என்பது தெளிவாகவில்லை இந்த வழக்கு இன்னும் முடிக்கப்படாத நிலையில் உள்ளது .டி.என்.ஏ பரிசோதனையில் இரண்டு பேர் இந்த கொலையில் ஈடுபட்டிருக்கலாம் என்று தெரியவந்துள்ளது.  
இந்த ஜோடியின் கொலை பங்களாதேஷில் உயர்மட்ட அரசியல் மற்றும் ஊடகங்களின் கவனத்தினையும் பரவலாகப் பெற்றது. மேலும் சரோவர் டாய்ச் வெல்லே பத்திரிகையாளராக பணியாற்றியதால் ஜெர்மன் மக்களின் கவனத்தினையும் இந்த கொலை வழக்கு பெற்றது. இந்த வழக்கை ஊடகவியலாளர்கள் மற்றும் சர்வதேச பத்திரிகை அமைப்புகளும் உன்னிப்பாக கவனித்தன. இந்த தம்பதிகளின் கொலை வழக்கானது முன்பு வங்காளதேசத்தில் சில காரணங்களினால் தனித்தனியாக இருந்த பத்திரிகையாளர்களையும் ,அமைப்புகளையும் ஒன்றிணைத்தது.
# சாகர் சரோவர் மற்றும் மெகரூன் ரூனி கொலை வழக்கு

## வாழ்க்கை வரலாற்று மற்றும் தொழில் தகவல்

கோலம் முஸ்தோபா சரோவர் , சாகர் சரோவர் என்று பரவலாக அறியப்பட்டார். இவரது குடும்பம் பழைய டாக்காவைச் சேர்ந்தது. இவர் டிசம்பர் 2011 ஆம் ஆண்டு முதல் மஸ்ரங்கா தொலைக்காட்சியின் ஒளிபரப்பு செய்தி ஆசிரியராக இருந்தார். இவர் முன்னர் ஜெர்மனியின் பான் நகரில் உள்ள ஜெர்மனின், டாய்ச் வெல்லின் பங்களா சேவையில் நிருபராக , அச்சு வேலை மற்றும் கட்டுரையாளாராகவும் மூன்று ஆண்டுகள் பணியாற்றினார். மேலும் அவரது படைப்புகள் வர்த்தக இதழான *பிளாட்ஸ் ஆயில் கிராம் நியூஸிலும் வெளிவந்தன* . அவர் எரிசக்தி நிருபர்கள் மன்றத்தின் நிறுவனர் மற்றும் தலைவராகவும், *எனர்ஜி பங்களா* என்ற பத்திரிகையின் தலைமை ஆசிரியராகவும் இருந்தார். சரோவர் FERB இன் 9 உறுப்பினர்கள் கொண்ட குழுவில் இயக்குநராக இருந்தார்.  
மெஹருன் நஹர் ரூனி ஏடிஎன் பங்களாவின் மூத்த தொலைக்காட்சி நிருபராக இருந்தார், அங்கு அவர் 2001 ஆம் ஆண்டு முதல் பணிபுரிந்து வந்தார். அவர் ஒலிபரப்பு ஊடகங்களில் வேலை செய்வதற்கு முன்பாக சேனல் ஐ மற்றும் சங்பத் மற்றும் ஜுகந்தர் ஆகிய அச்சு ஊடகங்களில் பணியாற்றினார். பங்களாதேஷில் எரிசக்தி பிரச்சினைகள் குறித்தும் அவர் பலமுறை அறிக்கை அளித்தார்.  
இந்தத் தம்பதியருக்கு ஒரு மகன் இருந்தார், அவர்கள் கொலை செய்யப்பட்டபோது இவருக்கு 5 வயது ஆகும்.  
முஸ்லிம்களுக்கான அசிம்பூர் மயானத்தில் பழைய டாக்காவில் இவர்கள் அடக்கம் செய்யப்பட்டுள்ளனர். இது முஸ்லிம்களாக இருக்கும் டாக்கா குடிமக்களுக்கு பரவலாக அறியப்பட்ட கல்லறைகள் இருக்கும் இடம் ஆகும்
# சாகர் சரோவர் மற்றும் மெகரூன் ரூனி கொலை வழக்கு

## இறப்பு

திருமணமான பங்களாதேஷ் தம்பதியர், சாகர் மற்றும் ரூனி, டாக்காவின் மேற்கு ராஜா பஜார் பகுதியில் ( *மஹல்லா* ) ஐந்து மாடி கட்டிடத்தின் நான்காவது மாடியில் தங்கள் 5 வயது குழந்தையுடன் வசித்து வந்தனர். சரோவர் மற்றும் ரூனி கொல்லப்படுவதற்கு முன்பு அவர்களது வீட்டில் சில விருதினர்கள் இருந்ததாக அவர்களின் வீட்டில் அருகில் இருந்தவர்கள் கூறுகின்றனர்.
# சாகர் சரோவர் மற்றும் மெகரூன் ரூனி கொலை வழக்கு

## சூழல்

### குற்றம்

டாக்காவின் அதிகாரப்பூர்வ காவல் துறையின் பதிவுகளின்படி, 2012 பிப்ரவரியில் சாகர்-ரூனி கொலை வழக்கு உட்பட 23 கொலைகள் பதிவாகியுள்ளன. ஆனால் ஊடக அறிக்கைகள் அதிகமான கொலைகள் காவல் துறையினரால் கவனத்திற்கு வரவில்லை பதிவு செய்யப்படவில்லை என்று தெரியவந்துள்ளது.
# அகமது சோபா

**அகமது சோபா** ( Ahmed Sofa , pronounced ; 30 ஜூன் 1943 28 ஜூலை 2001) ஒரு வங்காளதேச எழுத்தாளர், சிந்தனையாளர், புதின எழுத்தாளர், கவிஞர் ஆவார் . தேசிய பேராசிரியர் அப்துர் ரசாக் மற்றும் சலீமுல்லா கான் உட்பட பலர் இவரை மிர் மோஷரஃப் ஹொசைன் மற்றும் காசி நஸ்ருல் இஸ்லாம் ஆகியோருக்குப் பிறகு மிக முக்கியமான வங்காள முஸ்லீம் எழுத்தாளராகக் கருதுகின்றனர். சோபா 18 புனைகதை அல்லாத நூல்கள், 8 புதினங்கள் , 4 கவிதைத் தொகுப்புகள், 1 சிறுகதைத் தொகுப்பு மற்றும் பல நூல்களை இவர்எழுதினார்.  
*சோபாவின் பங்காலி முசல்மனெர் நாயகன்* (பெங்காலி முஸ்லிம்களின் மனம், 1981) என்பது வங்காள முஸ்லிம்களின் அடையாளத்தினை சமூகத்திற்கு உணர்த்துவதாக பாராட்டப்பட்டது. இந்த நூல் அவர்கள் பின்தங்கியதற்கான காரணங்கள், ஒரு சமூகமாக அவர்கள் எவ்வாறு வளர்ச்சி அடைந்தனர் மற்றும் அவர்களின் அறிவுசார் முன்னேற்றம் குறித்து இந்த நூல் விளாக்குவதாக அவர்கள் பாராட்டினர். *புத்தப்ரிதிர் நேதுன் பின்யாஸ்* (அறிவார்ந்த ஒரு புதிய முறை, 1972) இல், சோபா பங்களாதேஷின் அறிவுசார் நிலப்பரப்பை வரைபடமாக்கியது, பங்களாதேஷ் புத்திஜீவிகளின் பொதுவான சந்தர்ப்பவாத போக்குகள் , ஸ்தாபனத்துடனான அவர்களின் ஒத்துழைப்பு மற்றும் பிந்தைய காலனித்துவ பங்களாதேஷில் எந்தவொரு உண்மையான பொருள் மாற்றத்தையும் கொண்டு வரத் தவறியது.  
உளவியல் மற்றும் சமூக கலாச்சார நுணுக்கங்களை யதார்த்தவாதத்துடன் சித்தரிக்கும் அவரது படைப்புகளின் தன்மையை விமர்சகர்கள் பாராட்டினர். அபுல் ஃபசல் மற்றும் பலர் *சோபாவின் ஓம்கார்* (தி ஓம், 1975) நூலானது வாங்காளதேசத்தின் விடுதலை இயக்கத்தின் சிறந்த இலக்கிய ப்டைப்புகளில் ஒன்றாகக் கருதினர். கட்சி அரசியல் மற்றும் ஊழலில் ஈடுபட்டுள்ள பல்கலைக்கழக ஆசிரியர்களை நையாண்டி செய்யும் நாவலான *கபி பிட்டாண்டா* (ஒரு கதை, 1995), பெங்காலி இலக்கியத்தில் சிறந்த நையாண்டிகளில் ஒன்றாகக் கருதப்படுகிறது. *புஷ்பா ப்ரிக்சா எபாங் பிஹங்கா புரான்* (மலர்கள், மரங்கள் மற்றும் பறவைகளின் கதைகள், 1996) எனும் நூல் பறவைகள், தாவரங்கள் மற்றும் மரங்களுடனான இவரின் ஆன்மீகத்தில் இவரின் ஈடுபாடு மற்றும் சுற்றுச்சூழல் உணர்வை இந்த நூல் பிரதிபலிக்கிறது.  
ஹோபாயன் அகமது, முஹம்மது ஜாபர் இக்பால், தாரெக் மசூத், ஃபர்ஹாத் மஜார், சலீமுல்லா கான், போன்றவர்களுக்கு இவரின் படைப்புகள் ஊக்கத்ஹினை அளித்துள்ளது. அவர் தனது படைப்புகள் மற்றும் மரபு மூலம் வங்காளதேசத்தின் மிக சக்திவாய்ந்த அறிவுசார் தாக்கங்களைச் செலுத்தும் நபர்களில் ஒருவராக அறியப்படுகிறார். அவர் கிளர்ச்சி, பைத்தியம், இழிவானவர், அதிகாரத்தை மதிக்காதவர், புத்திஜீவிகள் மத்தியில் அதிக சமரசமற்ற நபர் என்று அறியப்பட்டார். சோபா 1975 இல் லேகக் ஷிபீர் விருதையும், 1993 இல் பங்களா அகாடமி வழங்கிய சதாத் அலி அகந்தா விருதையும் நிராகரித்தார். அவருக்கு 2002 ல் பங்களாதேஷ் அரசு இவரின் மரணத்திற்குப் பின் ஏகுஷே படக் விருது வழங்கியது. இவரது தந்தை ஹெடாயெட் அலி, மற்றும் அவரது தாயார் ஆசியா கதுன் ஆவர். அவர் தனது இரண்டாம் நிலை மற்றும் உயர்நிலைக் கல்வியை சிட்டகொங்கில் கற்றார். இவர் 1962 ஆம் ஆண்டில் டாக்காவுக்குச் சென்று மற்றும் டாக்கா பல்கலைக்கழகத்தில் வங்காள துறையில் கல்வி பயின்றார். டாக்கா பல்கலைக்கழகத்தில், அஹ்மத் ஷெரீப்பால் என்பவரால் இவர் ஒரு முறை கண்டிக்கப்பட்டார். அதன் பின்னர் இவர் வகுப்பிற்குச் செல்லவில்லை. 1967 ஆம் ஆண்டில், பிரம்மன்பரியா கல்லூரியில் இளங்கலைப் பட்டம் பெற்றார். 1970 ஆம் ஆண்டில், டாக்கா பல்கலைக்கழகத்தில் அரசியல் அறிவியலில் முதுகலைப் பெற்றார். ஆனால் அவர் அதனை நிறைவு செய்யவில்லை.
# மகமதூர் ரகுமான்

**மஹ்முதூர் ரஹ்மான்** ( ; பிறப்பு 6 ஜூலை 1953) வங்களாதேசத்தின் வங்காள நாளிதழ்களில் ஒன்றான *அமர் தேஷின்* உரிமையாளர்களில் ஒருவரும், நடிப்பு ஆசிரியரும் ஆவார். அவர் ஒரு பொறியியலாளர் மற்றும் தொழிலதிபர் ஆவார்.  
மஹ்முதூர் ரஹ்மான் 2002 ஆம் ஆண்டில் தேசிய முதலீட்டு வாரியத்தின் நிர்வாகத் தலைவராக நியமிக்கப்பட்டார், பின்னர் 2005 ஆம் ஆண்டில் தேசிய எரிசக்தி ஆலோசகராக பதவி உயர்வு பெற்றார். இரு பதவிகளில் இருந்த சமயத்தில் வெளிநாட்டு முதலீடுகளை ஈர்ப்பதற்கும் வங்களதேசத்தின் எரிசக்தி திறனை அதிகரிப்பதற்கும் ரஹ்மான் அதிக அளவிலான இலக்குகளை நிர்ணயித்தார். வெளிநாட்டு முதலீட்டாளர்களை ஈர்ப்பதில் அவர் வெற்றி பெற்றிருந்தார். ஆனால் பெட்ரோல் விலை அதிகரித்தல்மற்றும் சுரங்கங்களை அதிகரித்தல் போன்ற இவரின் செயல்கள் சர்ச்சைக்கு உள்ளாகின.  
2008 இல் அவாமி லீக் தேர்தலில் வெற்றி பெற்றது. அதில் இருந்து ரஹ்மான் தனது செய்தித்தாள் மூலம் அரசாங்கத்தை கடுமையாக விமர்சித்தார். கட்சி நிர்வாகிகள் மற்றும் அரசாங்க அதிகாரிகளால் 2009 ஆண்டு முதல் 2013 வரை 50 க்கும் மேற்பட்ட முறை இவரின் பத்திரிக்கை மீது அவதூறு மற்றும் தேசத்துரோக வழக்குகளை தொடர்ந்தது. சர்வதேச மனித உரிமைகள் குழுக்கள் மற்றும் பத்திரிகை அமைப்புகள் அவருக்கு எதிரான அரசாங்கத்தின் நடவடிக்கைகளை சட்டத்திறுப் புறம்பான துன்புறுத்தல்கள் என்று தங்களது கண்டங்களைப் பதிவு செய்தன. 2013 ஆம் ஆண்டில் நடைபெற்ற ஷாபாக் ஆர்ப்பாட்டங்களில் கலந்து கொண்டவர்களை இவர் தவறாக சித்தரித்ததாக இவர் மீது விம்ர்சனங்கள் வைக்கப்பட்டன.
# மகமதூர் ரகுமான்

## ஆரம்பகால வாழ்க்கை

மஹ்முதூர் ரஹ்மான் பங்களாதேஷின் கொமிலாவில் பிறந்தார், அவரது தாயார் மஹ்முதா பேகம். இவர் 1977 ஆம் ஆண்டில் பங்களாதேஷ் பொறியியல் மற்றும் தொழில்நுட்ப பல்கலைக்கழகத்தில் வேதியியல் பொறியியல் பிரிவில் இளங்கலைப் பட்டம் பெற்றார். ஜப்பானில் பொறியியளாளராகப் பணிபுரிந்த பின்னர், பீங்கான் பொறியியலில் பட்டம் பெறுவதற்காக நாடு திரும்பினார்.டாக்கா பல்கலைக்கழகத்தின் வணிக நிர்வாக நிறுவனத்தில் எம்பிஏ பெற்றார்.  
அவர் ஹருனூர் ரஷீத் கான் மோன்னோ என்பவரின் மகளான ஃபிரோசா கான் என்பவரை மணந்தார்.
# மகமதூர் ரகுமான்

## வணிக வாழ்க்கை

ரஹ்மான் பெரிய பிரித்தானிய நிறுவனத்திற்கு சொந்தமான பிரித்தானிய ஆக்சிஜன் எரிவாயு நிறுவனத்தில் பொரியியளாலராக பணி புரிந்ததில் இருந்து தொடங்கினார். ஜப்பானில் சில ஆண்டுகள் பணிபுரிந்தார். மேலும் இவர் முன்னு மட்பாண்டங்கள், டங்கன் பிரதர்ஸ், ஷைன்புகூர் மட்பாண்டங்கள், பெக்ஸிம்கோ குழு மற்றும் பத்மா டெக்ஸ்டைல் ஆகியவற்றிலும் பணியாற்றினார்.
# மகமதூர் ரகுமான்

## 2013 கைது

2008 இல் அவாமி லீக் தேர்தலில் வெற்றி பெற்றது. அதில் இருந்து ரஹ்மான் தனது செய்தித்தாள் மூலம் அரசாங்கத்தை கடுமையாக விமர்சித்தார். கட்சி நிர்வாகிகள் மற்றும் அரசாங்க அதிகாரிகளால் 2009 ஆண்டு முதல் 2013 வரை 50 க்கும் மேற்பட்ட முறை இவரின் பத்திரிக்கை மீது அவதூறு மற்றும் தேசத்துரோக வழக்குகளை தொடர்ந்தது. 11 ஏப்ரல் 2013 அன்று, ஹேக்-ஜியாவுதீன் உரையாடல்கள், பிற இணைய குற்றங்கள் மற்றும் வன்முறையைத் தூண்டுவது தொடர்பான தேசத்துரோக குற்றச்சாட்டில் வங்கதேச காவல்துறை இறுதியாக ரஹ்மானை கைது செய்தது. அவருடைய மின்னணு மற்றும் சேமிப்பக சாதனங்களை அவர்கள் பறிமுதல் செய்தனர்.
# நூருல் அசன்

**குவாசி நூருல் அசன் சோஹன்** (Quazi Nurul Hasan Sohan பிறப்பு: நவம்பர் 21, 1993) ஓர் வங்காளதேசத் துடுப்பாட்ட வீரர் ஆவார். இவர் வங்காளதேச அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் ஆகிய போட்டிகளில் விளையாடி வருகிறார்.மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2010 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2011 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2016 ஆம் ஆண்டில் இவர் சர்வதேச அளவில் வங்காளதேச அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4046 ஓட்டங்களையும் , பட்டியல் அ போட்டிகளில் 2420 ஓட்டங்களையும் எடுத்தார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். இவர் வங்காளதேச துடுப்பாட்ட அணியின் முதனமைக் குச்சக் காப்பாளராக உள்ளார். இவர் வங்காளதேசத்தின் குல்னாவில் பிறந்தார்.
# நூருல் அசன்

## உள்ளூர்ப் போட்டிகள்

அவர் 2015 இல் வங்காளதேச பிரீமியர் லீக்கில் சில்ஹெட் சூப்பர் ஸ்டார்ஸ் அணிக்காக விளையாடியுள்ளார்.  
2017–18 டாக்கா பிரீமியர் லீக்கில் இவர் விளையாடினார். அந்தத் தொடரில் ஷேக் ஜமால் தன்மொண்டி சங்கத்தின் சார்பாக விளையாடினார். அதில் 12 போட்டிகளில் 546 ஓட்டங்கள் எடுத்தார்.  
2018–19 வங்காளதேச பிரீமியர் லீக்கிற்கான வரைவு பட்டியலில் இடம் பெற்றதனைத் தொடர்ந்து, அக்டோபர் 2018 இல், டாக்கா டைனமைட்ஸ் அணிக்கான அணியில் இவர் இடம் பெற்றார். இவர் 2017-18 மற்றும் 2018-19 ஆம் ஆண்டுகளில் பட்டியல் அ மற்றும் இருபது 20 துடுப்பாட்டப் போட்டியில் ஷேக் ஜமால் தன்மொண்டி சங்கத்தின் தலைவராக இருந்தார்; 2018–19ல் டாக்கா பிரீமியர் பிரிவு இருபதுக்கு துடுப்பாட்ட லீக்கின் துவக்க தொடரின் வாகையாளர் பட்டத்தினை வென்றனர்.  
2018–19 டாக்கா பிரீமியர் பிரிவு துடுப்பாட்ட லீக் போட்டியில் ஷேக் ஜமால் தன்மொண்டி சங்கத்துன் சார்பாக இவர் விளையாடினார். அந்தப் போட்டித் தொடரில் 16 போட்டிகளில் விளையாடி 524 ரன்கள் எடுத்தார்.
# நூருல் அசன்

## சர்வதேச வாழ்க்கை

2016 ஆம் ஆண்டில் இவர் சிம்பாப்வே துடுப்பாட்ட அணிக்கு எதிரான துடுப்பாட்டத் தொடரில் விளையாடுவதற்காகத் தேர்வானார். சனவரி 15 இல் சிம்பாப்வே அணிக்கு எதிரான இருபது20 போட்டித் தொடரில் இவர் அறிமுகமானார்.  
அதே ஆண்டில் நியூசிலாந்துத் துடுப்பாட்ட அணிக்கு எதிராக இவர் தேர்வானார். அந்தத் தொடரில் தேர்வாகிய முஷ்பிகுர் ரஹீம் காயம் காரணமாக தொடரில் இருந்து நீக்கம் செய்யப்பட்டார். அவருக்கு பதிலாக இவர் தேர்வானார். டிசம்பர் 29 இல் நியூசிலாந்துத் துடுப்பாட்ட அணிக்கு எதிரான் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 2017 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. சனவரி 20 அன்று இந்த அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார்.  
டிசம்பர் 2018 இல், 2018 ஏ.சி.சி வளர்ந்து வரும் அணிகள் ஆசியா கோப்பைக்கான வங்காளதேச அணியின் தலைவராக இவர் தேர்வு செய்யப்பட்டார்.
# ஜகனரா ஆலம்

**ஜகனரா** **ஆலம்** (Jahanara Alam ) (பிறப்பு: 1 ஏப்ரல் 1993) என்பவர் வங்காளதேச பெண்கள் துடுப்பாட்ட அணியின் வீரர் மற்றும் தலைவர் ஆவார். இவர் வங்காளதேசத் துடுப்பாட்ட அணிக்காக பெண்கள் ஒருநாள் பன்னாட்டுத் துடுப்பாட்டப் போட்டி மற்றும் பெண்கள் பன்னாட்டு இருபது20 சர்வதேச அளவில் விளையாடி வருகிறார். மேலும் இவர் இருபது20 போட்டிகளிலும் விளையாடி வருகிறார். 2011 ஆம் ஆண்டில் இவர் ஒருநாள் துடுப்பாட்டப் போட்டிகளில் 152 ஓட்டங்களையும் 33 இலக்குகளையும் கைபற்றியுள்ளார். பன்னாட்டு இருபது20 போட்டிகளில் 156 ஓட்டங்களையும் 53 இலக்குகளையும் கைப்பற்றினார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். அவர் ஒரு வலது கை மித வேகப்பந்து வீச்சாளர் மற்றும் வலது கை பெண் மட்டையாளர் ஆவார்.
# ஜகனரா ஆலம்

## ஆரம்பகால வாழ்க்கை மற்றும் பின்னணி

ஜஹானாரா வங்காளதேசத்தில் உள்ள குல்னாவில் பிறந்தார்.
# ஜகனரா ஆலம்

## தொழில்

### ஆசிய விளையாட்டுக்கள்

சீனாவின் குவாங்சோவில் 2010 ஆம் ஆண்டு நடைபெற்ற ஆசிய விளையாட்டுப் போட்டிகளில் சீனாவின் தேசிய பெண்கள் துடுப்பாட்ட அணிக்கு எதிராக துடுப்பாட்ட பிரிவில் வெள்ளிப் பதக்கம் வென்ற அணியில் ஆலம் உறுப்பினராக இருந்தார்.
# ஜகனரா ஆலம்

## தொழில்

### சர்வதேச துடுப்பாட்டம்

நவம்பர் 26, 2011 அன்று அயர்லாந்து மகளிர் துடுப்பாட்ட அணிக்கு எதிராக ஆலம் தனது ஒருநாள் போட்டியில் இவர் அறிமுகமானார்.  
2012 ஆம் ஆண்டில் இவர் பன்னாட்டு இருபது20 போட்டியில் அறிமுகமனார். ஆகஸ்டு 28 இல் இந்தியப் பெண்கள் துடுப்பாட்ட அணிக்கு எதிரான போட்டியில் இவர் அறிமுகமனார். 2018 ஆம் ஆண்டில் நடைபெற்ற பெண்கள் ஆசியத் துடுப்பாட்டக் கோப்பைத் தொடரில் இவர் வங்காளதேச பெண்கள் துடுப்பாட்ட அணி சார்பாக விளையாடினார். மேலும் அந்தத் தொடரை வங்காளதேச பெண்கள் அணி வென்றது. ஆசியக் கோப்பையினை அந்த அணி வெல்வது இதுவே முதல் முறையாகும். அதே மாதத்தின் பிற்பகுதியில், 2018 ஐ.சி.சி மகளிர் உலக இருபதுக்கு -20 தகுதிப் போட்டிக்கான வங்காளதேச அணியில் இவர் இடம் பெற்றார். 2019 ஆம் ஆண்டில் நவமபர் 4 இல் லாகூர் துடுப்பாட்ட அரங்கத்தில் பாக்கித்தான் பெண்கள் துடுப்பாட்ட அணிக்கு எதிரான போட்டியில் இவர் விளையாடினார்.  
28 ஜூன் 2018 அன்று, அயர்லாந்துக்கு எதிரான பன்னாட்டு இருபது20 போட்டியில் ஐந்து இழப்புகளை வீழ்த்தினார். இதன் மூலம் பன்னாட்டு இருபது போட்டித் தொடரில் ஐந்து இலக்குகளை வீழ்த்திய முதல் வங்காளதேச பெண் வீரர் எனும் சாதனை படைத்தார்.  
அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் பன்னாட்டு இருபது -20 போட்டிக்கான வங்காளதேச அணியில் இடம் பெற்றார். இந்தத் தொடரில் இவர் சிறப்பான ஆட்டத் திறனை வெளிப்படுத்தினார். மேலும் நான்கு போட்டிகளில் ஆறு இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பெற்றார். இந்தத் தொடரில் சிறப்பாக விளையாடியதன் மூலம் பன்னாட்டுத் துடுப்பாட்ட அவையின் சிறந்த வீரராகத் தேர்வானார்.  
ஆகஸ்ட் 2019 இல், ஸ்காட்லாந்தில் நடைபெறும் 2019 ஐசிசி மகளிர் உலக இருபதுக்கு -20 தகுதிப் போட்டிக்கான வங்காளதேச அணியில் இடம் பெற்றார்.
# சச்சித் பத்திரான

**சச்சித் பத்திரான** (*Sachith Pathirana*; ; பிறப்பு: மார்ச் 21, 1989) இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று துடுப்பாட்ட வடிவங்களிலும் விளையாடி வருகிறார். மேலும் முதல் தரத் துடுப்பாட்டம், பட்டியல் அ மற்றும் இருபது 20 ஆகிய உள்ளூர் போட்டிகளிலும் விளையாடி வருகிறார். அவர் கண்டியின் டிரினிட்டி கல்லூரியின் முன்னாள் மாணவர் ஆவார். இவர் 2008 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2008 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2015 ஆம் ஆண்டில் இவர் சர்வதேச அளவில் இலங்கைத் துடுப்பாட்ட அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 9785ஓட்டங்களையும் , பட்டியல் அ போட்டிகளில் 3,462 ஓட்டங்களையும் எடுத்தார். மேலும் இவர் 19 வயதிற்கு உட்பட்ட இலங்கை அணி , இலங்கை அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். அவர் கண்டியின் டிரினிட்டி கல்லூரியின் முன்னாள் மாணவர் ஆவார்.
# சச்சித் பத்திரான

## ஆரம்பகால மற்றும் உள்ளூர் போட்டிகள்

19 வயதிற்கு உட்பட்டோருக்கான இலங்கைத் துடுப்பாட்ட அணியில் இவர் விளையாடினார்.அந்தத் தொடரில் 23 போட்டிகளில் விளையாடி மொத்தம் 63 இலக்குகளைக் கைப்பற்றினார். இதன் மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பெற்றார்.  
மார்ச் 2018 இல், அவர் 2017–18 சூப்பர் ஃபோர் மாகாணத் துடுப்பாட்ட போட்டித் தொடரில் இவர் கண்டி துடுப்பாட்ட அணியில் இடம் பெற்றார் . அடுத்த மாதம் நடைபெற்ற 2018 சூப்பர் மாகாண ஒருநாள் போட்டித் தொடரிலும் இவர் கண்டி துடுப்பாட்ட அணியிலும் அவர் இடம் பெற்றார் .  
ஆகஸ்ட் 2018 இல், கண்டி துடுப்பாட்ட அணியில் 2018 எஸ்.எல்.சி டி 20 லீக்கில் அவர் இடம் பெற்றார். 2018–19 பிரீமியர் லீக் போட்டியில் பதுரெலியா ஸ்போர்ட்ஸ் சங்கம் சார்பாக இவர் விளையாடினார். அந்தத் தொடரில் ஒன்பது போட்டிகளில் விளையாடி 23 இலக்குகளைக் கைப்பற்றினார். இதன் மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பெற்றார்.
# சச்சித் பத்திரான

## சர்வதேச போட்டிகள்

15 ஜூலை 2015 அன்று பாகிஸ்தான் துடுப்பாட்ட அணிக்கு எதிராக இலங்கைக்காக தனது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். தனது முதல் போட்டியில் 10 ஓவர்களை வீசி 54 ஓட்டங்களை விட்டுக் கொடுத்து 2 இலக்குகளை வீழ்த்தினார். தினேஷ் சந்திமலுடன் சேர்ந்து மட்டையாட்டத்தில் 50 ஓட்டங்களை எடுத்து அணியின் வெற்றிக்கு உதவினார். இந்தப் போட்டியில் இவர் மட்டும் 33 ஓட்டங்களை எடுத்தார்.  
6 செப்டம்பர் 2016 அன்று ஆஸ்திரேலியாவுக்கு எதிராக இலங்கைக்காக தனது இருபது -20 சர்வதேச (டி 20 ஐ) அறிமுகமானார்.  
பதிரானா பிப்ரவரி 2017 அன்று தென்னாப்பிரிக்காவுக்கு எதிராக செஞ்சுரியனில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இருப்பினும், அந்தப் போட்டியில் இலங்கைத் துடுப்பாட்ட அணி 88 ஓட்டங்களில் தோல்வியடைந்தது, மேலும் அந்தத் தொடரினை 5–0 என்று இலங்கை இழந்தது.
# இபின் வராக்

**இபின் வாரக்** (Ibn Warraq**)** எனும் புனைப் பெயரால் இவர் இஸ்லாத்தை விமர்சிக்கும் எழுத்தாளர் ஆவார் . இவர் இஸ்லாமிய சங்கத்தின் மதச்சார்பின்மைக்கான நிறுவனத்தின் நிறுவனர் ஆவார், மேலும் குர்ஆனிய விமர்சனங்களை மையமாகக் கொண்ட விசாரணை மையத்தில் மூத்த ஆராய்ச்சி உறுப்பினராகப் பணியாற்றினார். தற்போது இவர் உலக என்கவுண்டர் நிறுவனத்தின் துணைத் தலைவராக உள்ளார்.  
இஸ்லாமிய வரலாற்று வல்லுநர்களால் இவரின் இசுலாம் பற்றிய வர்ணனையானது முரண்பாடானது, அதிகப்படியான சீராய்வுவாதி மற்றும் நிபுணத்துவம் இல்லாதது என்று விமர்சிக்கப்பட்டுள்ளது, அதே சமயத்தில் மற்றவர்கள் இவரின் கருத்துக்கள் யாவும் புத்துணர்ச்சியூட்டும் வகையில் இருப்பதாகவும், ஆராய்ச்சியின் அடிப்படையில் அமைந்தவை மற்றும் துல்லியமானவை என்று பாராட்டினர்.  
அவர் ஒன்பது புத்தகங்கள் உட்பட, *குரான் தோற்றம்* (1998), *வரலாற்று முஹம்மதுவுக்கான நீண்ட தேடல்* (2000), *குரான் உண்மையில் என்ன கூறுகிறது: மொழி, உரை மற்றும் வர்ணனை* (2002) உள்ளிட்ட ஒன்பது நூல்களை இவர் எழுதியுள்ளர்.
# இபின் வராக்

## ஆரம்பகால வாழ்க்கை மற்றும் கல்வி

தனது 19 ஆம் வயதில் இவர் எடின்பர்க் பல்கலைக்கழகத்தில் தனது கல்வியைத் தொடர ஸ்காட்லாந்து சென்றார், அங்கு அவர் இஸ்லாமிய ஆய்வு அறிஞரான டபிள்யூ. மாண்ட்கோமெரி வாட் உடன் இணைந்து தத்துவம் மற்றும் அரபு மொழியைப் பயின்றார்.  
பட்டம் பெற்ற பிறகு, இவர் ஐந்து ஆண்டுகள் லண்டனில் ஒரு தொடக்கப் பள்ளி ஆசிரியராக இருந்தார், மேலும் 1982 ஆம் ஆண்டில் தனது மனைவியுடன் பிரான்சுக்குச் சென்று, ஒரு இந்திய உணவகத்தினை சொந்தமாக நடத்தி வந்தார். இவர் ஒரு பயண முகவராகவும் பணியாற்றினார்.
# இபின் வராக்

## எழுதுதல் மற்றும் வேலை

ருஷ்டி விவகாரத்தின்போது, கிறிஸ்தவம் மற்றும் யூத மதம் மீது அடிக்கடி கடுமையான தாக்குதல்கள் நடப்பதை இப்னு வாரக் கவனித்தார், ஆனால் இஸ்லாத்தின் மீது இவ்வாறான தாக்குதல்கள் எதுவும் நடக்கவில்லை என்பதனைக் கவனித்தார். மேலு ஒரு மனிதன் சுயமாக சிந்திப்பதற்கான சாத்தியக் கூறுகள் இங்கு இல்லை எனத் தெரிவித்தார். இவரின் இந்தக் கருத்துக்கள் கண்டனங்களுக்கு ஆளானது.பலர் இவரை குற்றம் சாட்டினர். இதன் காரணமாக, வார்ராக் அமெரிக்க மதச்சார்பற்ற மனிதநேய வெளியீடான ஃப்ரீ என்கொயரி இதழுக்காக "நான் ஏன் முஸ்லீம் அல்ல" போன்ற தலைப்புகளில் இவர் எழுதத் துவங்கினார்.
# இபின் வராக்

## வரவேற்பு

### பாராட்டு

1996 ஆம் ஆண்டில் *நான் ஏன் ஒரு முஸ்லீம் அல்ல* என்ற நூலினைப் பற்றி பின்வருமாரு டேனியல் பைப்ஸ் எழுதினார், "சில விதிவிலக்குகளைத் தவிர்த்துப் பார்த்தால் இவரின் இந்த நூலானது மேற்கத்திய பாரம்பரிய இஸ்லாமிய ஆய்வுகளின் அடிப்படையில் எழுதப்பட்டுள்ளதாகவும் இசுலாம் மதத்தின் மீதான இவரின் கோபத்தினைத் தவிர்த்துப் பார்த்தால் இவர் ஒரு தீவிரமான மற்றும் சிந்தனையைத் தூண்டும் நீல் ஒன்றினை எழுதியுள்ளார் எனத் தெரிவித்தார். *நான் ஏன் ஒரு முஸ்லீம் அல்ல* (1995) நன்கு ஆராய்ச்சி செய்யப்பட்ட மற்றும் மிகவும் புத்திசாலியான ஒரு நூல் என பைப்ஸ் எனும் விம்ர்சகர் இந்த நூலினைப் பாராட்டினார்.. கிறித்தோபர் இட்சன்சு *நான் ஏன் ஒரு முஸ்லீம் அல்ல* எனும் நூல் இசுலமில் தனக்கு மிகவும் பிடித்த நூல் எனத் தெரிவித்துள்ளார்.
# அசாந்த த மெல்

**அசாந்த டி மெல்** (*Ashantha de Mel*, , பிறப்பு: மே 9, 1959 முன்னாள் இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்ட வடிவங்களிலும் விளையாடியுள்ளார். மேலும் இவர் தேசிய அணிக்கான தேர்வாளராக தற்போது உள்ளார் . அவர் இலங்கைத் துடுப்பாட்ட அணி தேர்வுத் துடுப்பாட்ட தகுதி பெற்ற பிறகு நடைபெற்ற முதல் தேர்வுத் துடுப்பாட்டப் போட்டியில் முதல் பந்தை இவர் வீசினார். 1980 களில் இருந்த சிறந்த மித வேகப்பந்து வீச்சாளர்களில் ஒருவராக இவர் அறியப்படுகிறார். இவர் 1980 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 1981 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 1982 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4,382 ஓட்டங்களையும் , பட்டியல் அ போட்டிகளில் 2,569 ஓட்டங்களையும் எடுத்தார். மேலும் இவர் 19 வயதிற்கு உட்பட்ட இலங்கை அணி , இலங்கை அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.  
நவம்பர் 2018 இல், அவர் இலங்கை துடுப்பாட்ட வாரியத்தில் தேசிய தேர்வுக் குழுவின் தலைவராக நியமிக்கப்பட்டார்.இதற்கு முன்பாக இவர் 2012 ஆம் ஆண்டில் இந்தப் பதவியினை வகித்துள்ளார்.
# அசாந்த த மெல்

## சர்வதேச போட்டிகள்

இவர் தேர்வுத் துடுப்பாட்ட சராசரி அதிகமாகக் கொண்டுள்ளார்.இந்தியக் கண்டத்திற்கு வெளியே ஒரே ஒரு தேர்வுத் துடுப்பாட்டப் போட்யில் மட்டுமே இவர் கலந்துகொண்டுள்ளார். இதுவே அதற்குக் காரணமாகக் கருதப்படுகிறது. மட்டையட்டத்தில் சிறப்பான ஆட்டத்தினை வெளிப்படுத்தத் தவறியுள்ளார். இவர் மூன்று முறை ஓட்டங்கள் எதுவும் எடுக்காமல் ஆட்டமிழந்துள்ளார்.  
கொழும்பின் இசிபதனா கல்லூரியில் கல்வி கற்ற அவர் பின்னர் கொழும்பு ராயல் கல்லூரிக்கு சென்று உயர்கல்வியினை கற்றார்.  
1983 ஆம் ஆண்டு இங்கிலாந்தில் நடந்த உலகக் கோப்பையில் ஒரு பந்து வீச்சாளராக சிறப்பான ஆடட்த்திறனை இவர் வெளிப்படுத்தினார்.  
பாகிஸ்தான் துடுப்பாட்ட அணிக்கு எதிரான ஹெடிங்லேயில் நடைபெற்ற துடுப்பாட்டப் போட்டியில் இவர் அவர் 39 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார்.ஆனால் அந்தப் போட்டியில் இலங்கை அணி தோல்வி அடைந்தது. இரண்டு நாட்களுக்குப் பிறகு, அவர்கள் தி கவுண்டி மைதானத்தில் நியூசிலாந்துத் துடுப்பாட்ட அணிக்கு எதிரான போட்டியில் 32 ஓட்டங்களை விட்டுக் கொடுத்து ஐந்து இலக்குகளைக் கைப்பற்றி நியூசிலாந்து அணியினை 181 ஓட்டங்களில் ஆட்டமிழக்கச் செய்வதற்கு உதவினார்.மேலும் அந்தத் தொடரில் மொத்தமாக 17 இலக்குகளைக் கைப்பற்றி அதிக இலக்குகளைக் கைப்பற்றிய பந்துவீச்சாளர்கள் வரிசையில் இரண்டாம் இடம் பிடித்தார். முதல் இடத்தில் இந்தியப் பந்துவீச்சாளர் ரோஜர் பின்னி இருந்தார்.
# அசாந்த த மெல்

## சர்வதேச போட்டிகள்

### 1985 இந்தியாவுக்கு எதிராக

1985 ஆம் ஆண்டில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 64 ஓட்டங்களை விட்டுக் கொடுத்து ரவி சாஸ்திரி, கபில் தேவ் மற்றும் திலீப் வெங்சர்கர் போன்ற வீரர்கள் உள்பட ஐந்து இலக்குகளைக் கைப்பற்றினார்.இரண்டாவது ஆட்டப் பகுதியில் இலக்குகளைக் கைப்பற்றவில்லை. இந்தப் போட்டி சமனில் முடிந்தது.
# திரிதேவ் ராய்

**ராஜா திரிதேவ் ராய்** ( *Raja Tridiv Roy* :14 மே 1933 - 17 செப்டம்பர் 2012) பரவலாக திரிதேவ் ராய் என அறியப்படும் இவர் பாக்கித்தான் அரசியல்வாதியும், இராஜதந்திரியும் மற்றும் எழுத்தாளரும் ஆவார். இவர் சுல்பிக்கார் அலி பூட்டோ அமைச்சரவையில் சிறுபான்மை விவகாரத் துறையின் அமைச்சராக இருந்தார். இன்றைய வங்காளதேசத்தின் சிட்டகொங் மலைப்பிரதேசத்தில் சக்மா பழங்குடியினரின் 50 வது மன்னராகவும் இருந்தார். 1953 மே 2 முதல் வங்காளதேச விடுதலைப் போரைத் தொடர்ந்து 1971 ல் பதவி விலகும் வரை இவர் மன்னர் பதவியில் இருந்தார். 1971 இல் வங்காளதேசம் சுதந்திரம் அடைந்தபோது இவர் பாக்கித்தானியராக இருக்க விரும்பி பாக்கித்தான் சென்றார்.
# திரிதேவ் ராய்

## சுயசரிதை

ராய் 1933 இல் பிரித்தானிய இந்தியாவின் சிட்டகொங் மலைப்பகுதிகளில் உள்ள ரங்கமதி, ராஜ்பாரியில் பிறந்தார். இவர் ராஜா நளினக்சா ராயின் மகன் ஆவார்.  
இவர் மே 2, 1953 இல் சக்மா வட்டத்தின் 50 வது ராஜா அல்லது பரம்பரை மன்னராக தேர்ந்தெடுக்கப்பட்டார். 1971 ஆம் ஆண்டு வங்காளதேச விடுதலைப் போரின்போது சக்மா மக்களின் அப்போதைய ஆட்சியாளரான தனது மகன் ராஜா தேவாசிஷ் ராய்க்கு ஆதரவாக அரியணையைத் துறந்தார்.  
பெரிதும் முஸ்லிம் அல்லாதவர்களாக இவர்கள் இருந்தபோதிலும், 1947 ஆம் ஆண்டு இந்தியப் பிரிவினையின் போது சிட்டகொங் மலைப்பகுதிகள் அதனைச் சுற்றியுள்ள பகுதிகள் (குறிப்பாக கிழக்கு பாகிஸ்தான்) ஆங்கிலேயர்களால் பாக்கித்தானுக்கு வழங்கப்பட்டன. இவருக்கு ஆரத்தி ராய் எனும் மனைவியும் மூன்று மகன்கள், இரண்டு மகள்கள் உள்ளனர்.
# ஆரணி

**ஆரணி** (*Arani*, அல்லது *Aarani*) என்பது பின்வருவனவற்றுள் ஒன்றாக இருக்கலாம்:  
- ஆரணி, திருவள்ளூர்
- ஆரணி, திருவண்ணாமலை
- ஆரணி ஊராட்சி ஒன்றியம்
- ஆரணி வட்டம்
- ஆரணி மேற்கு ஊராட்சி ஒன்றியம்
- ஆரணி மக்களவைத் தொகுதி
- ஆரணி (சட்டமன்றத் தொகுதி)
- ஆரணி வருவாய் கோட்டம்
- ஆரணி நகராட்சி
# ஆரணி

## வேறு

- ஆரணி ஆறு
- ஆரணி சேலை
- ஆரணி சண்டை
# நீல வைர விவகாரம்

**நீல வைர விவகாரம்** என்பது தீர்க்கப்படாத குற்றங்கள் மற்றும் தூண்டப்பட்ட இராஜதந்திர உறவுகள் ஆகியவற்றை கொண்டதாகும், இது 1989 ஆம் ஆண்டு தாய்லாந்து ஊழியர் ஒருவர் சவூதி அரண்மனைக்குச் சொந்தமான விலை உயர்ந்த சில கற்களை திருடியதிலிருந்து தொடங்கியது. இந்த விவகாரத்தினால் சவூதி அரேபியாவிற்கும் தாய்லாந்திற்கும் 30 ஆண்டுகளுக்கும் மேலாக இருந்த உறவுகள் மேலும் மோசமடைந்தது
# நீல வைர விவகாரம்

## திருட்டு

1989 ஆம் ஆண்டில், தாய்லாந்து அரண்மனையில் ஊழியராகப் பணி புரிந்துவந்த கிரியாங்க்ராய் டெச்சமோங் என்பவர் இளவரசர் பைசல் பின் பகத்தின் அரண்மனையிலிருந்து விலை உயர்ந்த சில நகைகள் மற்றும் பிற மதிப்புமிக்க கற்களைத் திருடிவிடுகிறார். கிரியாங்க்ராய் இளவரசரின் படுக்கையறைக்கு நுழைந்து நகைகளை திருடி அரண்மனையில் ஒரு இடத்தில் மறைத்து வைத்திருந்தார். அதில் ஒரு மதிப்புமிக்க நீல வைரம் மற்றும் பிற விலை உயர்ந்த கற்கள் இருந்தன. பின்னர் அந்த நகைகளை பத்திரமாக சரக்கு சேவை மூலம் தன் நாட்டுக்கு அனுப்பி வைத்தர். பின்னர் கிரியாங்க்ராய் தாய்லாந்தின் லம்பாங் மாகாணத்தில் உள்ள தனது வீட்டிற்கு கொண்டு சேர்த்துவிட்டார். அவரும் தன் நாட்டிற்கு தப்பிச் சென்றுவிட்டார்.
# நீல வைர விவகாரம்

## மீட்பு

சவுதி அரண்மணைக்கு நகைகள் களவாடப்பட்டது தெரிந்த பிறகு தாய்லாந்து அரசுக்கு தகவல் அளித்தது. இதன் பிறகு தாய்லாந்து காவல் அதிகாரி சாலர் கெர்டெஸ் என்பவர் தலைமையிலான குழு நடத்திய விசாரணையில் கிரியாங்க்ராய் கைது செய்யப்பட்டு திருடப்பட்ட பெரும்பாலான நகைகளை மீட்டெடுக்கப்பட்டது. கிரியாங்காய்க்கு ஏழு ஆண்டுகள் சிறைத்தண்டனை விதிக்கப்பட்டது. ஆனால் அவர் காவல்துறைக்கு ஒத்துழைத்து வாக்குமூலம் அளித்ததால் மூன்று ஆண்டுகளுக்குப் பிறகு அவர் விடுவிக்கப்பட்டார்.  
திருடப்பட்ட பொருட்களை திருப்பி அனுப்ப சாலரின் குழு சவுதி அரேபியாவுக்கு சென்றது. இருப்பினும், சவூதி அரேபிய அதிகாரிகள் நீல வைரத்தைக் காணவில்லை என்றும், திரும்ப ஒப்படைக்கப்பட்ட விலை உயர்ந்த கற்களில் பாதி போலியானவை என்றும் கண்டுபிடித்தனர்.  
இது குறித்து பாங்காக்கில், உள்ளூர் பத்திரிகைகளில் வதந்திகள் பரவியது, அரண்மனையில் இருந்து திருடப்பட்டதைப் போன்ற வைர மாலை அணிந்த பல அரசாங்க அலுவலர்களின் மனைவிகளின் புகைப்படங்கள் வெளிவந்தன. தாய்லாந்து காவலர்களும், சில முக்கிய பிரமுகர்களும் தங்களுக்கென சில நகைகளை எடுத்துக் கொண்டிருக்கலாம் என சவூதி அரசு சந்தேகம் கொண்டது.
# நீல வைர விவகாரம்

## விசாரணை

இந்த விவகாரம் தொடர்பாக தாய்லாந்தின் தலைநகரில் செயல்பட்ட சவுதி தூதரக அதிகாரிகள் இது தொடர்பாக விசாரணையை மேற்கொண்டனர். 1989 சனவரி 4 அன்று, ஒரு சவூதி தூதர் பாங்காக்கின் பேங் இராக் மாவட்டத்தின் சி லோமில் மர்ம நபர்களால் கொலை செய்யப்பட்டார். 1990 பிப்ரவரி 1 அன்று, பாங்காக்கின் யான் நாவா மாவட்டத்தில் துங் மகாமேக்கில் மேலும் மூன்று சவுதி தூதர்கள் படுகொலை செய்யப்பட்டனர். கொலைகள் தீர்க்கப்படாமல் உள்ளன. இதன் பிறகு சவூதி அரச குடும்பத்துடன் நெருக்கமான சவுதி அரேபிய தொழிலதிபர் முகமது அல் ருவாய்லி, இதைப் பற்றி விசாரிக்க நேரில் பாங்காக் சென்றார். அவர் 1990 பிப்ரவரி 12 அன்று காணாமல் போனார். அவர் கொலை செய்யப்பட்டதாக கருதப்படுகிறது. சவூதி அரசாங்கத்தின் பார்வை தாய்லாந்தின் மீது இருந்தபோதிலும், நகை திருட்டு தொட்பாக எந்த தொடர்பும் நிரூபிக்கப்படவில்லை "அல்-ருவாய்லியின் படுகொலை மற்றும் பிற மூன்று சவுதி தூதர்கள் ஆகியோரின் மர்ம மரணத்தை தீர்க்க தாய்லாந்து அரசு போதுமான விசாரணையும் செய்யவில்லை... "  
இந்த விவகாரத்தில் சம்பந்தப்பட்டதாகக் கூறப்படும் ஒரு மாணிக்க வியாபாரியின் மனைவி மற்றும் மகனை 1995 இல் கொலை செய்ய உத்தரவிட்டதாக அதிகாரி சாலர் பின்னர் குற்றம் சாட்டப்பட்டு தண்டிக்கப்பட்டார், மேலும் அவருக்கு மரண தண்டனை விதிக்கப்பட்டது. தாய் உச்ச நீதிமன்றம் தீர்ப்பை உறுதிசெய்து, 2009 அக்டோபர் 16 அன்று சாலருக்கு மரண தண்டனை விதித்தது. இருப்பினும், சாலரின் தண்டனை மன்னரின் 84 வது பிறந்தநாளில் மன்னர் பூமிபோல் அதுல்யாதெசால் ஐம்பது ஆண்டுகள் சிறைத்தண்டனையாக குறைக்கப்பட்டது. மேலும் 6 காவலர்களும் இந்த கொலைகளில் ஈடுபட்டதாக குற்றம் சாட்டப்பட்டனர். சம்பந்தப்பட்டவர்களில் ஒருவரான காவல் அதிகாரி-கலோனல் பன்சக் மோங்கொல்சில்பிற்கு 2002 இல் ஆயுள் தண்டனை விதிக்கப்பட்டது. மேல்முறையீட்டில் இந்த தண்டனை 2005 இல் உறுதி செய்யப்பட்டது, ஆனால் அவர் 2012 இல் விடுவிக்கப்பட்டார்.
# நீல வைர விவகாரம்

## இராஜதந்திர மற்றும் பொருளாதார விளைவுகள்

கொலைகளைத் தொடர்ந்து இரு நாடுகளுக்கும் இடையிலான உறவு மேலும் மோசமடைந்தது. சவூதி அரேபியா தாய்லாந்துக்கு பணி விசா வழங்குவதை நிறுத்தி, தனது சொந்த குடிமக்களை பாங்காக்கிற்கு செல்வதை தடுத்தது. தூதரக்களில் இருந்த நாட்டின் தூதரை திரும்ப அழைத்துக் கொள்ளும் நிலை ஏற்பட்டது. சவுதி அரேபியாவில் பணிபுரியும் தாய்லாந்து மக்களின் எண்ணிக்கை 1989 ல் 150,000-200,000 ஆக இருந்தது, இது 2008 ல் வெறும் 10,000 ஆக குறைந்தது. குறைந்த அளவிலான தாய்லாந்து தொழிலாளர்களே சவுதி அரேபியாவில் வேலை செய்ய அனுமதிக்கப்பட்டதால், தாய்லாந்திற்கான அந்நிய செலாவணி வரவு சுமார் 200 பில்லியன் பாட்டாக குறைந்தது.
# நீல வைர விவகாரம்

## பின்விளைவு

2016 மார்ச் 17 அன்று, அப்போது 65 வயதான கிரியாங்க்ராய் டெச்சமோங் தனது நேர்மையற்ற செயல்களுக்காக மனந்திருந்துவதாகவும் தான் புத்தபிட்சுவாக துறவரம் மேற்கொள்ள இருப்பதாகவும் லம்பாங்கில் உள்ள தனது வீட்டில் செய்தியாளர்களிடம் கூறினார். அவர் தனது திருட்டுக்காக கிட்டத்தட்ட ஐந்து ஆண்டுகள் தாய்லாந்து சிறைகளில் கழித்து வந்திருந்தார். காணாமல் போன நீல வைரம் சபிக்கப்பட்டதாக தான் நம்புவதாகவும், அந்த திருட்டு தனக்கும் தனது குடும்பத்தினருக்கும் தொடர்ச்சியான பேரழிவுகளை ஏற்படுத்தியதாகவும் கிரியாங்க்ராய் கூறினார். தாய்லாந்து காவல் அதிகாரி
சாலர் கெர்டெசுக்கு அரச மன்னிப்பு வழங்கப்பட்டது மற்றும் ஆகஸ்ட் 2015 இல் விடுதலை செய்யப்பட்டர்.  
1990 ஆம் ஆண்டு மார்ச் 22 ஆம் தேதி, சவூதி தொழிலதிபர் முகமது அல்-ருவாய்லி கடத்தப்பட்டு கொலை செய்யப்பட்ட வழக்கில் ஐந்து காவல் அதிகாரிகளை தாய்லாந்தின் உச்ச நீதிமன்றம் விடுவித்தது. ஆதாரங்கள் இல்லாததை நீதிமன்றம் சுட்டிக்காட்டியது. பல ஆண்டுகளாக, ஐந்து காவலர்கள் மீதான குற்றச்சாட்டுகள் மீண்டும் மீண்டும் நிரூபிக்கப்படாமல் இருந்தன. ஒரு குற்றவியல் நீதிமன்றம் இந்த வழக்கை 2014 இல் தள்ளுபடி செய்தது. அடுத்த ஆண்டு மேல்முறையீட்டு நீதிமன்றம் அளித்த தீர்ப்பில் அவர்கள் விடுவிக்கப்பட்டனர்.
# பாக்டசுடு

**பாக்டசுடு** (Pakdasht, , பிற பெயர்கள்: Pākdasht, Palasht, Palesht, Palishth, Polasht, and Pol Dasht) என்ற நகரமானது பாக்டசுடு கவுன்டியில் உள்ள நகரமாகும். பாக்டசுடு கவுன்டியின் தலைநகரமாக, இந்நகரம் இருக்கிறது. 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின் படி, 32,625 குடும்பங்கள் இந்நகரத்தில் இருந்தனர். அக்குடும்ப உறுப்பினர்களின் ஒட்டுமொத்த எண்ணிக்கை 126,281 நபர்கள் ஆக இருந்தது. தெகுரான் நகரத்தின் தென்கிழக்குத் திசையில் தொலைவில் இந்நகரம் அமைந்துள்ளது.
# பாக்டசுடு

## புவியிடம்

ஆசியக் கண்டத்தின், மேற்குப் பகுதியில், பதினெட்டு மத்திய கிழக்கு நாடுகள் உள்ள நாடுகளிலேயே பரப்பளவில், இரண்டாவது பெரிய நாடக இருக்கும் நாடானது, ஈரான் என்ற இசுலாமிய நாடாகும். அதில் இருக்கும் ஒரு மாகாணத்தின் பெயர், தெகுரான் மாகாணம் ஆகும். இம் மாகாணத்தில் மட்டும், 16 கவுன்டிகள்(county) என்று அழைக்கப்படும், தமிழகத்தின் மாவட்டங்கள் போன்ற ஆட்சி அமைப்பு உள்ளன. இந்த பதினாறு மாவட்டங்களில் (தெகுரான், தம்மாவன்டு, இரா, சமிர்நட்டு, வமின், சாரியர், இசுலமசகர், ரோபட் கரிம், பாக்டசுடு, பைரூசுக்கு, கியோட்சு, மலர்டு, பிசுவ, பகரேசுடன், பர்டீசு, குவார்சக்கு) ஒன்றான, பாக்டசுடு (Pakdasht County شهرستان پاكدشت ) கவுன்டி / மாவட்டம் உள்ளது. இந்த மாவட்டத்தின் தலைநகரமாக, இந்த நகரம் இருக்கிறது. 1991 ஆம் ஆண்டு இந்த நகரமானது, நகராட்சி என்ற நகராண்மை கழக ஆட்சிப் பகுதியாக உயர்ந்தது.
# பாக்டசுடு

## மக்கள் தொகை

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 91 வது இடத்தினைப் பெறுகிறது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 236,319 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 206,490 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +14.45% அதிகரித்துள்ளது.
# பொகோர் விலங்கியல் அருங்காட்சியகம்

**பொகோர் விலங்கியல் அருங்காட்சியகம் (Bogor Zoology Museum)** இந்தோனேசியாவில் பொகோர் நகரில் உள்ள பொகோர் தாவரவியல் பூங்காவின் முதன்மை நுழைவாயிலுக்கு அடுத்தபடியாக அமைந்துள்ள ஒரு அருங்காட்சியகம் ஆகும். இந்த அருங்காட்சியகம் மற்றும் அதன் ஆய்வகம் டச்சு கிழத்திந்திய அரசால், காலனி ஆதிக்கத்தின்போது, 1894 ஆம் ஆண்டில் தொடங்கப்பட்டவையாகும். இந்த அருங்காட்சியகத்தில் அதிக எண்ணிக்கையிலான தென் கிழக்கு ஆசியாவைச் சேர்ந்த, பாதுகாக்கப்பட்ட விலங்கின மாதிரி வகைகள் காட்சிக்கு வைக்கப்பட்டுள்ளன.
# பொகோர் விலங்கியல் அருங்காட்சியகம்

## வரலாறு

பொகோர் விலங்கியல் அருங்காட்சியகம் ஆகஸ்ட் 1894 ஆம் நாளில் டாக்டர் ஜே.சி. கோனிங்பெர்கர் என்பவரால் துவக்கி வைக்கப்பட்டது. முதலில் பொகோர் தாவரவியல் பூங்காவின் மூலைப் பகுதியில் ஒரு சிறிய ஆய்வகமாக அது செயல்பட்டு வந்தது. (அப்போது அது லேண்ட்ஸ் பிளான்டென்யூயின் என்று அழைக்கப்பட்டது). முதலில் துவங்கி வைக்கப்பட்ட ஆய்வகம் லேண்ட்போவ் விலங்கியல் ஆய்வகம் (விவசாயம் மற்றும் விலங்கியல் ஆய்வகம்) என்ற பெயரில் அழைக்கப்பட்டது. இது தாவரங்களில் காணப்படுகின்ற பூச்சி வகைகளை மையமாகக் கொண்டு அமைந்திருந்தது.  
1898 ஆம் ஆண்டில் இலங்கைக்கு மேற்கொண்ட பயணத்தால் தூண்டப்பட்ட ஜே. கோனிங்பெர்கர், டாக்டர் மெல்ச்சியர் ட்ரூப் என்பவரின் உதவியுடன் ஆராய்ச்சிக்காக விலங்குகளின் மாதிரியை சேகரிக்க ஆரம்பித்தார். ஆகஸ்ட் 1901 இன் இறுதியில், விலங்கியல் அருங்காட்சியகத்திற்காக அர்ப்பணிக்கப்பட்ட ஒரு கட்டிடம் கட்டி முடிக்கப்பட்டது. அந்தக் கட்டடம் விலங்கியல் அருங்காட்சியகம் மற்றும் வெக் பிளாட்ஸ் என்ற பெயரில் அழைக்கப்பட்டது. 1906 ஆம் ஆண்டில் அருங்காட்சியகம் மற்றும் ஆய்வகம் ஆகிய இரண்டும் ஒன்றாக இணைக்கப்பட்டு ஜூலொஜிச் மியூசியம் என் லேபரேட்டோரியம் என்று மறுபெயர் சூட்டப்பட்டது. 1912 ஆம் ஆண்டில் பீட்டர் ஓவன்ஸ் அருங்காட்சியகத்தில் கொமோடோ டிராகனைப் பற்றிய தன் முதல் அறிவியல் விளக்கத்தை எழுதினார். 1950 ஆம் ஆண்டில் இந்தோனேசியா அதிகாரப்பூர்வமாக சுதந்திரம் பெற்ற பின்னர் இந்த அருங்காட்சியகம் அதன் தற்போதைய பெயரில் இயங்க ஆரம்பித்தது. 1987 ஆம் ஆண்டில் விலங்கியல் பொகோரியன்ஸ் என அழைக்கப்பட்டு வந்த நிறுவனமான ஆராய்ச்சி சங்கம் மற்றும் விலங்கியல் மேம்பாடு (பாலாய் பெனலிட்டியன் டான் பெங்கெம்பங்கன் விலங்கியல்) என மறுபெயரிடப்பட்டது. இது புசாட் பெனலிட்டியன் டான் பெங்கெம்பங்கன் உயிரியல் (புஸ்லிட்பாங் உயிரியல்) (உயிரியல் ஆராய்ச்சி மற்றும் மேம்பாட்டு நிறுவனம்) நிர்வாகத்தின் கீழ் செயல்பட ஆரம்பித்தது. இந்த அருங்காட்சியகத்தில் தற்போது காட்சிக்கு வைக்கப்பட்டுள்ள பொருள்கள் 1997 ஆம் ஆண்டில்தான் காட்சிக்கு வைக்கப்பட்டன. ஜப்பானிய அரசு மற்றும் உலக வங்கி ஆகியவற்றின் ஆதரவோடு அவை அவ்வாறாக அமைக்கப்பட்டன.
# பொகோர் விலங்கியல் அருங்காட்சியகம்

## அமைப்பு

பொகோர் விலங்கியல் அருங்காட்சியகம் 1,500 மீ 2 (16,000 சதுர அடி) அளவிலான இடத்தைக் கொண்டு அமைந்துள்ளது. மேலும் இந்த அருங்காட்சியகம் ஆசியாவில் மிகவும் அதிக எண்ணிக்கையிலான விலங்கின சேகரிப்பைத் தன் காட்சிக்கூடத்தில் காட்சிப்படுத்தியுள்ள. இந்த அருங்காட்சியகத்தில் 24 அறைகள் உள்ளன. அங்கு காட்சிப்படுத்தப்பட்டுள்ள சேகரிப்புகளில் சில பொருள்கள் அதன் அழியும் தன்மை அல்லது பலவீனம் காரணமாக, அந்த காட்சிப்பொருள்களைப் பாதுகாப்பில் தொடர்ந்து வைத்திருக்கும் நோக்கத்தில் அருங்காட்சியகத்தின் வெப்பநிலை 22&nbsp;°C (72&nbsp;°F) என்ற நிலையில் ஆக அமைக்கப்பட்டுள்ளது. இந்த அருங்காட்சியகத்தின் சேகரிப்பில் புதைபடிவ மற்றும் பாதுகாக்கப்பட்ட விலங்குகள் உள்ளிட்டவை காட்சியில் உள்ளன:  
- பாலூட்டிகள் - 650 இனங்கள் மற்றும் 30,000 மாதிரிகள்
- பறவைகள் - 1000 இனங்கள் மற்றும் 30,762 மாதிரிகள்
- ஊர்வன மற்றும் நீர்வாழ்வன - 763 sஇனங்கள் மற்றும் 19,937 மாதிரிகள்
- பூச்சிகள் - 12000 இனங்கள் மற்றும் 2,580,000 மாதிரிகள்
- மெல்லுடலிகள் - 959 இனங்கள் மற்றும் 13,146 மாதிரிகள்
- முதுகெலும்பற்ற பிற இனங்கள் - 700 இனங்கள் மற்றும்d 15,558 மாதிரிகள்  
இந்த அருங்காட்சியகத்தில் ஒரு நீலத்திமிங்கிலத்தின் எலும்புக்கூடும் காட்சிக்கு வைக்கப்பட்டுள்ளது. இந்தோனேசியாவில் காணப்படுகின்ற பெரிய எலும்புக்கூடு இதுவேயாகும்.
# சைபாசா

**சைபாசா** என்பது இந்தியாவின் ஜார்கண்ட் மாநிலத்தில் மேற்கு சிங்பூம் மாவட்டத்தில் உள்ள ஒரு நகரம் மற்றும் நகராட்சியாகும். சைபாசா மேற்கு சிங்பூம் மாவட்டத்தின் மாவட்ட தலைமையகமும் பிரதேச ஆணையாளர் தலைமையிலான சிங்பும் கோல்ஹான் பிரிவின் தலைமையகமும் ஆகும். இது ஒரு சுரங்க மையமாகவும், ஜார்க்கண்டின் மிகவும் பிரபலமான சுதந்திரப் போராளியான பிர்சா முண்டாவின் சொந்த ஊராகவும் புகழ் பெற்றள்ளது.
# சைபாசா

## புவியியல்

சாய்பாசா 22.57 ° வடக்கு 85.82 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 222 மீட்டர் உயரத்தைக் கொண்டுள்ளது. இது மாநில தலைநகர் ராஞ்சிக்கு தெற்கே 140 கி.மீ தொலைவிலும், சக்ரதர்பூரிலிருந்து 25 கி.மீ தொலைவிலும், ஜாம்ஷெட்பூரிலிருந்து 65 கி.மீ தொலைவிலும் அமைந்துள்ளது.
# சைபாசா

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி சைபாசாவின் மக்கட் தொகை 63,648 ஆகும். மொத்த குடியிருப்பாளர்களின் எண்ணிக்கை 10596 ஆகும். மக்கட் தொகையில் ஆண்கள் 33686 ஆகவும், பெண்கள் 29962 ஆகவும் இருந்தனர். (பாலின விகிதம் 100%: 91,8%). சைபாசா மக்களின் சராசரி கல்வியறிவு விகிதம் 75.54% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு விகிதம் 79% வீதமாகவும், பெண்களின் கல்வியறிவு விகிதம் 68% வீதமாகவும் காணப்பட்டது. மக்கட் தொகையில் 12% வீதமானோர் 6 வயதுக்குட்பட்டவர்கள்.
# சைபாசா

## தன்னார்வ தொண்டு நிறுவனங்கள்

இந்திய செஞ்சிலுவை சங்கம் மற்றும் ரோட்டரி இன்டர்நேஷனல் ஆகிய இரண்டு நிறுவனங்களும் நகராட்சியில் அவற்றின் மையங்களைக் கொண்டுள்ளன. சன்மத் நிறுவனம் சைபாசாவில் திறன் மேம்பாட்டு பயிற்சி மையத்தை தேசிய நகர்ப்புற வாழ்வாதாரத் திட்டத்தின், நகர்ப்புற மேம்பாட்டுத் துறையின் கீழ் இயக்கி வருகிறது.
# சைபாசா

## பொருளாதாரம்

சாய்பாசா ஒரு மாவட்ட தலைமையகமாகவும், மாவட்டத்தின் அனைத்து அரசு அலுவலகங்களையும் கொண்டதாகவும் காணப்படுகின்றது. சீமேந்து உற்பத்தி செய்யும் இடமான ஏ.சி.சி சிமென்ட் ஒர்க்ஸ் சாய்பாசாவிலிருந்து 18 கி.மீ தூரத்தில் உள்ள ஜிங்க்பானியில் அமைந்துள்ளது. ஆனால் அதன் தேவைகளுக்காக சைபாசாவை நம்பியுள்ளது. எஸ்.ஆர்.ருங்தா குழுமம், தாக்கூர் பிரசாத் சாவ் அன்ட் சன்ஸ், மற்றும் சஹா பிரதர்ஸ் போன்ற நிறுவனங்களால் இப்பகுதியில் கணிசமான சுரங்கத் தொழில்கள் நடைப்பெறுகின்றன. பல சிறிய அளவிலான எஃகு உற்பத்தி நிறுவனங்களும் சைபாசாவில் அமைந்துள்ளன.  
ஜாம்ஷெட்பூர் மற்றும் கல்கத்தா ஆகியவற்றுடனான சைபாசாவின் அருகாமை அதன் சிறிய அளவிலான தொழில்துறை நோக்கத்திற்கு பங்களிக்கிறது. சுரங்க, ஜவுளி மற்றும் சேவைத் துறை ஆகியவை பொருளாதாரத்தில் முக்கிய இடத்தை பெறுகின்றன.  
ஹவுரா-மும்பை பிரதான பாதையில் சாய்பாசா நேரடியாக இல்லாதது அதன் பொருளாதாரத்தை மிகவும் பாதித்துள்ளது. அனைத்து ரயில்வே வேலைகளும், அவற்றுடன் தொடர்பான தொழில்களும் பிரதான பாதையில் அமைந்துள்ள சைபாசாவிற்கு அருகில் உள்ள சிறிய நகரமான சக்ரதர்பூருக்கு சென்றடைகின்றன.
# சைபாசா

## போக்குவரத்து

சைபாசாவில் இருந்து 60 கி.மீ தூரத்தில் உள்ள ஜாம்ஷெட்பூர் இந்நகருடன் இணைக்கப்பட்ட சிறந்த இடமாகும். இரண்டாவது சிறந்த இடமாக சக்ரதர்பூர் திகழ்கின்றது. சக்ரதர்பூர் ஹவுரா - மும்பை பிரதான பாதையில் சைபாசாவிலிருந்து 25 கி.மீ. தொலைவில் அமைந்துள்ளது.
ஜாம்ஷெட்பூரிலிருந்து சைபாசா வழியாக இரண்டு ரயில்கள் இயக்கப்படுகின்றன.  
ஹவுராவிலிருந்து இன்னுமொரு ரயிலான ஹவுரா பார்பில் ஜான் சதாப்தி விரைவு வண்டி சைபாசா வழியாக செல்கிறது. 2012 ஆம் ஆண்டில் சக்ரதர்பூர்-பார்பில் இன்டர்சிட்டி எக்ஸ்பிரஸிலிருந்து மற்றொரு ரயில் சாய்பாசா வழியாக செல்லத் தொடங்கியது.  
2014 ஆம் ஆண்டில் விசாகப்பட்டினம் - டாடாநகர் வார சூப்பர்ஃபாஸ்ட் எக்ஸ்பிரஸ்ஸில் இருந்து மற்றொரு வாராந்திர ரயில் சாய்பாசா வழியாக செல்கிறது. ஜார்கண்டின் தலைநகரான ராஞ்சி சாய்பாசாவிலிருந்து 145 கி.மீ தூரத்தில் உள்ளது.  
சைபாசா என்பது ஹவுரா-நாக்பூர்-மும்பை பாதையின் டாடாநகர்-பிலாஸ்பூர் பிரிவில் உள்ள ராஜ்கர்சவன் சந்திப்பிலிருந்து ஒரிசாவுக்கு தெற்கே செல்லும் ஒரு நிலையமாகும்.  
நகரத்தில் பொது விமான நிலையம் இல்லை. ஆனால் சில உலங்கு வானுர்தி தளங்கள் அமைந்துள்ளன.
# குலிசுத்தான், ஈரான்

**குலிசுத்தான்** (Golestan, , பிற பெயர் : Golestān) என்ற நகரமானது பகாரிசுத்தான் (Baharestan) மண்டலத்தின் தலைநகரம் ஆகும். 2006 மக்கள் தொகை கணக்கெடுப்பின்படி, 57,216 குடும்பங்கள் இந்நகரில் வாழ்ந்தனர். அவர்களின் ஒட்டு மொத்த மக்கள் தொகை 231,882 நபர்களாக இருந்தனர். கோப்பன்-கீகர் காலநிலை வகைப்பாடு அமைப்பு அடிப்படையில், இந்நகரத்தின் காலநிலையை குளிர் அரை வறண்ட (BSk) என வகைப்படுத்துகின்றனர். கோடையில், அதன் சராசரி வெப்பநிலை தெகுரான் நகரத்தை விட, குளிர்ச்சியாக இருக்கிறது. எனவே, இந்நகரத்தின் குளிர்கால வெப்பநிலையும், தெகுரான் நகரை விட குளிர்ச்சியாகவே இருக்கிறது. ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 35 வது இடத்தினைப் பெறுகிறது.
# குலிசுத்தான், ஈரான்

## மக்கள் தொகை

2016 ஆம் ஆண்டு மக்கள் தொகைக் கணக்கெடுப்பின்படி, பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 239,556 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 259,480 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு −7.68% குறைந்துள்ளது.<div></div>
# பி. ஜே. வட்லிங்

**பிராட்லே ஜான் வட்லிங்** (*Bradley-John Watling*, பிறப்பு: 9 ஜூலை 1985) என்பவர் தென்னாப்பிரிக்காவில் பிறந்த நியூசிலாந்து பன்னாட்டுத் துடுப்பாட்டக்காரர் ஆவார். இவர் 2004ஆம் ஆண்டில் இருந்து நியூசிலாந்தின் வடக்கு மாவட்டங்கள் அணிக்காக உள்ளூர் போட்டிகளில் விளையாடி வருகிறார். இவர் பன்னாட்டுத் தேர்வுப் போட்டிகளில் நியூசிலாந்து அணியின் இழப்புமுனைக் கவனிப்பாளராகச் செயல்பட்டு வருகிறார்.  
இவர் நியூசிலாந்து அணிக்காக தேர்வுப் போட்டிகளில் இருநூறு ஓட்டங்கள் எடுத்த முதல் இழப்புமுனைக் கவனிப்பாளர் ஆவார்.
# சைந்தியா

**சைந்தியா** (முன்னர் நந்திபூர்) என்பது இந்திய மாநிலமான மேற்கு வங்கத்தின் பிர்பூம் மாவட்டத்தின் சூரி சதர் துணைப்பிரிவில் உள்ள ஒரு நகரம் மற்றும் நகராட்சி ஆகும். இந்த நகரம் பிர்பம் மாவட்டத்தின் வணிக நகரம் என்று அழைக்கப்படுகிறது. இந்நகர் சைந்தியா காவல் நிலையத்தின் எல்லைக்கு உட்பட்டது. சைந்தியா நகரம் பிர்பூம் மாவட்டத்தில் நான்காவது அதிக மக்கட் தொகை கொண்ட நகரமும், மேற்கு வங்கத்தின் 95 வது அதிக மக்கட் தொகை கொண்ட நகரமும் ஆகும். இந்த நகரம் 16 கி.மீ. <sup>2</sup> பரப்பளவைக் கொண்டுள்ளது. 2011 ஆம் ஆண்டின் சனத்தொகை கணக்கெடுப்பில் 44,601 சனத்தொகையைக் கொண்டிருந்தது. மயூராசி ஆற்றின் கரையில் அமைந்துள்ள சைந்தியா ஒரு பெரிய குடியேற்றமாக இருந்து வருகிறது. இந்த நகரம் இந்திய துணைக் கண்டத்தில் உள்ள சக்தி பீடங்களின் ஒன்றான நந்திகேஸ்வரி கோயிலுக்கு பிரபலமானது.
# சைந்தியா

## சொற்பிறப்பியல்

இசுலாமிய மதகுருவை குறிக்கப் பயன்படுத்தப்படும் வங்காள மொழி வார்த்தையான 'சைன்' என்பதிலிருந்து சைந்தியா என்ற பெயர் உருவானதாக நம்பப்படுகிறது. புகழ்பெற்ற நந்திகேஸ்வரி கோயிலுக்குப் பிறகு சைந்தியா 'நந்திபூர்' என்றும் அழைக்கப்பட்டது.  
சைந்தியா என்ற பெயர் 'சைட்டா' என்பதிலிருந்து உருவானது என்றும் கருதப்படுகின்றது.
# சைந்தியா

## புவியியல்

சைந்தியா 23.9451 ° வடக்கு 87.6803 ° கிழக்கு என்ற புவியியல் இருப்பிடத்தில் அமைந்துள்ளது. இதன் சராசரி உயரம் 54 மீ (177 அடி) ஆகும். இந்த நகரம் மயூராசி ஆற்றின் தென் கரையில் அமைந்துள்ளது . மண் வளமானதாகவும், பொதுவாக வண்டல் மண்ணாகவும் காணப்படும். வளமான நிலத்தடி நீரின் நீர்த்தேக்கம் இருந்தது. ஆனால் இதன் அதிகப்படியான பயன்பாடு காரணமாக இது ஓரளவு குறைந்துவிட்டது.
# சைந்தியா

## புவியியல்

### காலநிலை

சைந்தியா வெப்பமண்டல காலநிலையை கொண்டதாக வகைப்படுத்தப்பட்டுள்ளது. குளிர்காலத்தில், கோடைகாலத்தை விட மழைப்பொழிவு மிகக் குறைவு. சைந்தியாவில் சராசரி ஆண்டு வெப்பநிலை 26.3&nbsp;°C ஆகும். சராசரி மழைவீழ்ச்சி 1328 மி.மீ ஆகும்.
# சைந்தியா

## புவியியல்

### நகராட்சி

சைந்தியா நகராட்சி பகுதி 16 கி.மீ. <sup>2</sup> (6.18 சதுர மைல்) பரப்பளவில் 16 வார்டுகளைக் கொண்டுள்ளது . நகரின் வடக்கு-தெற்கு பரிமாணம் ஒப்பீட்டளவில் குறுகலானது. வடக்கில் மயூராசி ஆற்றிலிருந்து தெற்கில் உள்ள பரிஹார்பூர் கிராமம் வரை பரவியுள்ளது.
# சைந்தியா

## புள்ளிவிபரங்கள்

2011 ஆம் ஆண்டு இந்திய மக்கட்தொகை கணக்கெடுப்பின்படி, சைந்தியா நகராட்சியில் 44,601 மக்கள் வசிக்கின்றனர். அவர்களில் 22,856 ஆண்களும், 21,745 பெண்களும் உள்ளனர். 6 வயதிற்குட்பட்ட குழந்தைகளின் மக்கள் தொகையில் 4511 ஆகும். சைந்தியாவில் கல்வியறிவு விகிதம் 79.50% வீதமாக காணப்படுகின்றது. இது மாநில சராசரியான 76.26 ஐ விட அதிகமாகும். ஆண்களின் கல்வியறிவு 84.70% ஆகவும், பெண் கல்வியறிவு 74.08% ஆகவும் உள்ளது. சைந்தியாவில் 10,229 இற்கும் மேற்பட்ட குடியிருப்புகள் உள்ளன.
# சைந்தியா

## பொருளாதாரம்

சைந்தியா பொருளாதார முக்கியத்துவம் வாய்ந்த நகரமாகவும், மேற்கு வங்கத்தின் நடுத்தர பகுதியில் மிகவும் பரபரப்பான வணிக மையங்களில் ஒன்றாகவும் திகழ்கின்றது. சைந்தியா நகரம் மாவட்டத்தின் முக்கிய வர்த்தக மையமாகும். பொருளாதாரம் விவசாய பொருட்கள் மற்றும் அவற்றுடன் தொடர்புடைய வணிகங்களை அடிப்படையாகக் கொண்டது. விவசாய பொருட்களின் விற்பனையால் சைந்தியாவின் பொருளாதாரம் உயர்ந்துள்ளது. குடிசை தொழில் மற்றும் விவசாய அடிப்படையிலான வெவ்வேறு பொருட்களுக்கான ஏற்றுமதி மற்றும் இறக்குமதி மையமாக இந்த நகரம் அறியப்படுகிறது. இந்த நகரம் நாட்டின் பல்வேறு பகுதிகளுடன் நன்கு இணைக்கப்பட்டுள்ளது. நகரத்திலிருந்து, விவசாய பொருட்கள் மாநிலத்தின் பல்வேறு பகுதிகளுக்கும், கிழக்கு இந்தியாவின் பல்வேறு பகுதிகளுக்கும் உயர் சாலைகள் மற்றும் இரயில் பாதைகள் வழியாக ஏற்றுமதி செய்யப்படுகின்றன. இது நகரத்தை அனைத்து வகையான பொருட்கள் விநியோகம் மற்றும் போக்குவரத்தின் வணிக மையமாக மாற்றுகிறது. நகரின் கல்வி விகிதம் சீராக அதிகரித்து வருகிறது.  
சைந்தியா வங்கி மற்றும் நிதிக்கான ஒரு முக்கிய மையமாகும். நகரில் 13 வங்கி கிளைகள் உள்ளன. அவற்றில் 9 பொதுத்துறை வங்கிகளும் 4 தனியார் துறை வங்கிகளும் அடங்கும்.
# சைந்தியா

## போக்குவரத்து

தேசிய நெடுஞ்சாலை 114 மற்றும் மாநில நெடுஞ்சாலை 11 நகரம் முழுவதும் ஓடுகிறது. இந்த நெடுஞ்சாலைகள் மேற்கு வங்காளத்தின் முக்கியமான நகரங்களையும் இணைக்கின்றன.  
அருகிலுள்ள உள்நாட்டு விமான நிலையம் காசி நஸ்ருல் இஸ்லாம் சர்வதேச விமான நிலையம் ஆகும். இந்த விமான நிலையம் மத்திய சைந்தியாவிலிருந்து சுமார் 74 கிலோமீட்டர் தொலைவில் உள்ளது.  
சைந்தியா தொடருந்து நிலையம்முழு நகரத்திற்கும் சேவை செய்கிறது. இது பிர்பம் மாவட்டத்தின் மிக முக்கியமான தொடருந்து நிலையம் ஆகும்.
# நசீம் சகர்

**நசிம்சார் (**Nasimshahr, ; முந்நையப் பெயர்: Akbarabad (பாரசீகம் : اکبر آباد), பிற பெயர்கள் : Akbarābād) என்ற நகரமானது, பதரேசுடன் கவுன்டியின் (Baharestan County) தலைநகரம் ஆகும். 2006 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, இந்நகரத்தில் 31,620 குடும்பங்கள் வாழ்ந்திருந்தன. அக்குடும்ப உறுப்பினர்களின் மக்கள் தொகை 135,824 ஆக இருந்தது. 2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 48 வது இடத்தினைப் இருக்கிறது. 1995 ஆம் ஆண்டில் இந்த நகரம், நகராட்சி அல்லது நகராண்மைக் கழகமாக என அறிவிக்கப்பட்டது. அதன் பிறகே நில ஆட்சிப் பணிகள் நடைபெற இங்கு அரசு அலுவலகங்கள் உருவாக்கப் பட்டன.
# நசீம் சகர்

## மக்கள் தொகை

பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். வங்கிகளிலும் கூட கடன் வசதித் தரும் போது, இந்த குடும்ப வரலாறுகளைக் கணக்கில் கொண்டு பணம் பெறுவது, எளிமையான நடைமுறைகளால் கட்டமைக்கப் பட்டுள்ளன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 200,393 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 157,474 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +27.25% அதிகரித்துள்ளது.